TÄMÄ ON TOSI TARINA.
Tapahtumat sijoittuvat vuoden 2010 Minnesotaan.
Eloonjääneiden pyynnöstä nimet on muutettu.
Kunnioituksesta kuolleita kohtaan tarina on muuten totuudenmukainen.
Hemmetti.
Siivooja.
Rouva Curtis?
Ei!
Siinä paha missä mainitaan.
Pääjehu itse, kuten lupasin.
- Anteeksi. - Kerroin, että kävit läpi raportteja.
Ai niin.
Joten...
- Oletteko te rouva Goldfarb vai...? - Ystäväni kutsuvat minua Rubyksi.
- Kiva. Maistuisiko muille drinkki? - Juomme roseeviiniä.
Vanhanaikainen jäillä.
Olette kuulemma varastoalalla.
Miesvainaani ja minä aloitimme ruumishuoneista.
Nekin ovat kai eräänlaisia varastoja.
- Niin Tovaldtkin sanoi. - Hyvää, vankkaa liiketoimintaa.
Ehkä meidän pitäisikin ostaa teidän firmanne.
- Emmit... - Tiedän, se ei ollut suunnitelmamme.
Muttei tähän pisteeseen pääse pitämällä kiinni suunnitelmista.
- Uusille ystäville. - Uusille ystäville.
Hän on kuollut, mikäli et huomannut.
Paikkasi ovat kuulemma hieman hellinä.
Vatsanseudultako? Onko mustelmia?
Olen simppeli kaveri.
Kun sataa lunta, laitan saappaat. Kun aurinko paistaa, käytän pokia.
Kun näen tuollaisen tytön ja sellaisen jannun...
Miten kaljamahainen duunarijuntti pokasi moisen venkulamissin?
Sitten luin rikosrekisterisi.
Tyttö on 18 kuukauden koeajalla-
- ja se kaulapuoli jannu oli se urpo, joka kuittasi lomakkeet.
Johan alkoi valjeta.
Se taisi olla jokin erikoisjärjestely tyyliin "pikapanolla pikavapauteen".
Samapa tuo. Vuosisadan rakkaustarina.
Eikö? Niin minä arvelinkin.
Näetkö? Simppeliä. Syy ja seuraus. Rikos ja rangaistus.
Kun muussaa perunan, mitä saa? Perunamuussia.
- Haluan asianajajan. - Niinkö?
Se on virhe. Mietihän kunnolla.
Todisteet, yhteinen asumus, tunnettu rikollinen, valheita-
- ja kotiväkivaltaa luuserin kanssa. Se on simppeli yhtälö.
Sinun kannattaisi alkaa vetistellä.
Mikä hirviö hän olikaan.
Miten hän hakkasi sinua joka yö, niin että mustelmat jäivät piiloon.
Selvä. Sen pituinen se.
Jätän kuvan sinulle, jos haluat ihailla kättesi jälkiä.
Tämä ei lupaa hyvää, vai mitä?
- Aloitanko minä? - Onko hän omiani?
Ei, vaan tuo toinen.
Homman nimi on tämä: murhajaosto hoitaa tämän jutun.
Te molemmat palaatte... Mitä te teette?
- Liikennevalvontaa. - Liikennevalvontaa?
Gloria Burgle, Eden Valleyn päällikkö.
- Noin viikon ajan. - Kahdeksan päivää, joulun kanssa.
Silloin sattuu paljon rikkeitä, kun rattiin lähdetään munatotia veressä.
- Vitsaileeko hän? - Hän pitää itseään fiksuna.
Haluaisin jututtaa epäiltyä, Nikki Swangoa, mieluiten heti.
- Minä jututin jo häntä. - Se oli varmasti valaisevaa hänelle.
Minulla on seikkaperäinen asiakirja eri osapuolten yhteyksistä murhiin.
- Murhiin? - Kyllä, niitä on ollut jo kolme.
Ensimmäinen uhri, Ennis Stussy, tapettiin Eden Valleyssa.
Maurice LeFay tukehdutti hänet hengiltä.
Hän on tunnettu rikollinen-
- ja Ray Stussyn valvonnassa, joka on viimeisin uhri.
Maurice Lefay, kolmas uhri, kuoli myös hämärissä olosuhteissa.
Väitettävästi.
Ray oli riidoissa Emmit-veljensä, "parkkipaikkakuninkaan" kanssa.
Tiedän Emmit Stussyn.
Niin rikas mies voisi joutua vähävaraisen veljensä uhriksi.
Jolla on yhteyksiä rikollisiin elementteihin.
Rayn suunnitelma meni valitettavasti pieleen-
- minkä takia minun Stussyni kuoli ja minä olen nyt täällä.
Vain älykkö voisi uskoa jotain noin typerää.
Jos mietitte vaihtoehtoja, ne ovat vielä epäloogisempia.
Varsinkin, koska viimeisin uhri...
Palatkaa liikennevalvontaan.
Käskystä.
Te ette ole minun komennossani, mutta tämä juttu kuuluu meille.
Ilmoitamme kyllä, jos tarvitsemme teitä.
- Herra päällikkö... - Voit poistua. Odota ulkona.
Etsi Emmit käsiisi. Katso, miten hän reagoi Rayn kuolemaan.
Minä yritän saada vastauksia tyttöystävältä.
Joko jäät lomalle siirtoon asti-
- suret rauhassa ja vietät joulua perheen kanssa-
-tai alat etsiä uutta työpaikkaa.
- Hyviä pyhiä, sir. - Niin minä arvelinkin.
Minua juoksutetaan tänään paikasta paikkaan.
- Mitä kuuluu? - Lomake.
Minun pitäisi jututtaa... Swangoa, Nikkiä.
- Lomake? - Minulla ei ole...
Minulle ei kerrottu, että tarvitsen...
- Tarkoitatko kuulusteluanomusta? - Sitä sinistä.
Kysykää vuorovastaavalta. Kerros ylempänä.
Voisinko minä mitenkään...?
Minun piti lähteä jo tunti sitten. Poikani odottaa joulupukkia.
Minulla on täällä hänen kuvansa.
Kerros ylempänäkö? Selvä.
Ei. Ei ikinä.
Ehkä.
Just joo, Donny, älä unta näe.
Eden Valleyn poliisi, miten voin...
Niinkö? Jestas.
Veivätkö he jotain, vai oliko se vain ilkivaltaa?
Selvä. Odottakaa siellä. Tulen pikapuoliin.
Turkanen sentään!
Taisi jäädä aivot kotio.
Huhuu?
Anteeksi?
Te ette saisi olla täällä.
Täällä ei saisi olla. Kirjasto on suljettu.
- Sinäkin olet täällä. - Olen täällä töissä, joten...
Joudun pyytämään teitä lähtemään.
Teidän täytyy lähteä.
Minähän lähdin.
- Mitä? - Sinä pyysit, ja minä lähdin.
En ole täällä.
Se on... Minähän näen teidät.
Sinä luulet näkeväsi minut, mutta silmäsi valehtelevat.
Se on...
Annan teille kolme minuuttia aikaa...
Miettisit vähän, mitä teet.
Olet yksin huoneessa, joka on täynnä kirjoja.
Ja puhut itseksesi.
Minun maassani sellaisia kutsutaan nimellä bezumet.
Tai ehkä kuvittelet, että olen omatuntosi.
Miten se tarina menikään? Menneen joulun haamut?
Taisit palata tänne jostain syystä.
Ase. Se on tuolla tiskillä.
Ota se käteesi.
Mene nyt.
Et vaikuta mieheltä, joka haluaa jäädä eläkkeelle.
- Sy sanoi, että olisi jo aika. - Hän taas sanoi...
Haluamme molemmat lopettaa, kun olemme vielä voitolla.
"Jos rakastaa jotain, päästä se vapaaksi."
- Jos se palaa, se on sinun. - Jos se ei palaa, etsi ja tapa se.
Sen version minä kuulin.
Ymmärrätte varmaan, miksi minä yleensä neuvottelen.
Sinulla on jotain...
Se on vain...
Varmaan punaviiniä lounaalta.
Onko teillä muuta kysyttävää liiketoiminnastamme?
Ei, esittelynne oli läpikotainen.
Tutkimme kirjanpitonne ja pidimme näkemästämme.
Voinemme siis lopettaa tältä illalta.
- Laadimme paperit valmiiksi... - Sy sanoi, että aviomiehesi kuoli.
- Meidän ei tarvitse... - Ei se mitään.
Tovaldtini kuolemasta tulee toukokuussa vuosi.
- Onko sinulla...? - Stella.
25 vuotta. Hän lähti viime viikolla. Seksivideo.
Se ei tietenkään ollut aito.
Tai se oli aito seksivideo, muttei minun...
Se oli väärennös, jolla minua kiristettiin.
Sen siitä saa maksaa, kun on rikas.
- En tiedä siitä. - Tarkoitan vihamiehiä.
Ensin ollaan yhtä hymyä, sitten kinutaan käsi ojossa.
- On jo myöhä... - Sakaalit nauravat pimeässä.
- Ne haluavat kaluta lihat luista. - Lasku, kiitos!
- Raha on sekä siunaus että kirous. - Älä rahaa syytä, vaan ihmisiä.
Huonot häviäjät tekevät meistä pahiksia.
Me unelmoimme ja uurastamme.
Raadamme aamusta iltaan ja pidämme huolta rahoistamme.
Oletko kuullut "alhaisesta maksiimista"?
"Kaikki meille eikä mitään muille" on mahtiherrojen alhainen maksiimi.
Rikas mies ei moista sanoisi.
Vaan kaikki muut, jotka kuolaavat lasin takana.
- Ja työntävät törkyiset kalunsa... - Mitä?!
- Tämä on jo häirintää. - Mistä on kyse?
Se on pelkkä väärinkäsitys. Suokaa anteeksi.
- Sir? - Kyse on Raystä.
- Veljenne... - Olen ollut täällä kuudesta asti.
Olen ollut täällä koko illan.
Sy voi kertoa. Liiketapaaminen. Olen kyllä juonut muutaman.
Joudun ikäväkseni kertomaan, että veljenne on kuollut.
Löysimme hänen ruumiinsa aiemmin tänä iltana.
- Raymond? - Niin, otan osaa.
Hänen tyttöystävänsä, se rikollinen... Pidättäkää hänet.
- Hänellä oli motiivi... - Mihin? En sanonut...
Olemme nauttineet alkoholia.
Tarkoitin vain... Oliko se sydänkohtaus?
Ei, me epäilemme henkirikosta.
Mitä minä sanoin siitä tytöstä! Se musta leski käytti veljeäni...
Me olemme poissa tolaltamme. Tämä oli järkyttävä uutinen.
Rakas veljemme kuoli yllättäen.
Asianajajamme Bruce Lipshitz voi antaa teille lausuntomme.
Milloin näitte veljenne viimeksi, herra Stussy?
- Soittakaa asianajajallemme. - Olimme täällä.
Olemme järkyttyneitä.
Ray oli oikea pyhimys. Ongelmainen, mutta hyväsydäminen.
- Hän oli veljeni. - Vien ystäväni kotiin.
Anteeksi, rouva? Konstaapeli Winnie Lopez.
Olisiko teillä hetki aikaa vastata pariin kysymykseen?
Soitan Kitsonille aamulla.
Haluat kai haudata Rayn suvun hautapaikalle.
Minun ei tarvitse tietää, missä sinä...
Käyn jututtamassa leskeä ja tulen kiertotietä takaisin...
Sinähän menit sinne kuudelta.
Olikohan tämä Vargan tekosia?
- Sen jälkeen, miten Irvin kävi... - Mitä sinä ajat takaa?
- Mitä? - Eikö ajoitus ollut hieman outo?
Ray tuli vaatimaan meiltä rahaa, kun firmalla pyyhki hyvin.
Ja hän pääsi käsiksi tallelokerooni.
Puhumattakaan siitä, millaisia syytöksiä sinä esitit.
Ermentraubista ja hätiköinnistä. Syytit toisin sanoen minua.
Minä aloin tuumata, että ehkä sinä ja Ray...
- Mitä? - Sinä ja Ray.
Niinkö Varga sinulle kertoi? Se on hullua. Miksi minä olisin...?
Kaiken logiikan nimissä... Minäkö muka olisin päättänyt-
- pettää sinut, kun olin osakkaana miljoonayhtiössä?
Lyöttäytyä yhteen ääliöveljesi ja tämän heitukan kanssa-
- tehdäkseni miljoonista tonneja? Se on aika lyhyttä matikkaa.
Anteeksi, minä vain...
Ymmärrän. Tämä on ollut pitkä...
Olen valtavan paineen alla... Ja nyt tämä.
- Me molemmat. - Enkä tiedä, kehen luottaisin.
Minuun. Sinä voit aina luottaa minuun.
Siksi olenkin entistä vahvemmin sitä mieltä-
- että meidän täytyy hypätä kelkasta, ottaa rahat ja paeta.
Leskirouvan rahat?
Tiedän, ettet haluaisi antaa sivullisten kärsiä-
- mutta tämä on... Mitä muutakaan me voimme?
Taistelemme henkemme edestä.
Lihat luista.
Soitanko Stellalle?
Tämä voisi auttaa teitä löytämään taas yhteisen sävelen.
Ei, haluan olla nyt yksin.
Mitä tahansa tarvitset, milloin vain.
Millainen on olo?
Vapaa.
Kun olin pikkupoika ja olin nähnyt painajaista-
- äitini istahti sängynpäähän ja lausui lyhyen lorun.
Oli väärän vänkyrä mies, kävi virstaa väärää hän
Ja väärän lantin löysi luota veräjän vänkyrän
Hän osti vänkyrän kissan, se vänkyrän hiiren sai
Ja väärän vänkyrä talo oli asunto totta kai
Siinähän sinä olet. Minä aloin jo huolestua.
Tytöt ehtivät juuri lähteä.
He tulivat yllätysvierailulle.
Sanoin, että olit ravintolassa. Ja että palaisit kahdeksan maissa.
Oli miten oli, he ehtivät juuri lähteä.
Mutta me teimme kinuskivanukasta.
Voisin laittaa sinulle kupillisen.
Voi... Kulta?
Onko jokin hullusti, kultaseni?
Maailma.
Maailma on hullusti.
Mitä sinä oikein tarkoitat?
Se näyttää minun maailmaltani.
Mutta kaikki on muuttunut.
Hei vaan. Hyvää joulua teille.
Minä etsin sellaista sinistä lomaketta.
Te ette ole meidän piiristämme.
- Olen Eden Valleysta... - Siniset lomakkeet ovat sisäisiä.
Ulkopuoliset anomukset ovat aivan eri...
Tarvitsette esimiehen kuittauksen, ennen kuin saatte sinisen lomakkeen.
Olen Eden Valleyn poliisipäällikkö, joten enkö voi kuitata sitä itse?
- Se olisi... - Saanko arvata? Sääntöjenvastaista?
Totta maar.
Tarvitsette tähän päällikkö Muderlackin puumerkin.
Sitten saatte täyttää keltaisen, minkä jälkeen saatte sinisen.
Tuliko asianajajani?
Käänny ympäri ja ojenna kätesi tälle puolelle.
- Miksi? - Minun täytyy tutkia sellisi.
Entäs, jos vain seison nurkassa?
Entäs, jos tanssitan sinua tällä, kunnes pöksysi kastuvat?
- Ai! - Olehan kiltisti nyt.
- Mitä tämä on? - Ptruu, poika.
Ruiske lattialle, hitaasti.
- Hän yritti tehdä jotain! - Vaiti.
Lattialle.
- Maahan! - Yksi konstaapeli karkasi ulos!
Menkää hänen peräänsä! Kuunnelkaa minua!
- Jumaliste! - Odottakaa.
Täällä on jotain tekeillä. Ruiske!
Se on murha-ase. Se konstaapeli yritti tappaa minut.
Kiesus soikoon. Mistä tiedän, ettei tämä ole sinun?
Katso videolta.
Jukolauta. Kuka tuota kameraa ohjailee?
Seinässä on kytkin, mutta olin täällä koko ajan.
- Ehkä se hakkeroitiin. - Miten?
Ehkä ulkopuoliset tekijät murtautuivat järjestelmään.
Sellaista se on videoiden kanssa. Kaapeli kränää, tai video ei pyöri.
Joku tuli tappamaan sitä tyttöä.
Univormussa. Kolme on jo murhattu. Hän oli joku täältä tai valepuvussa.
Nytkö tämä on jokin salaliitto?
En tarkoita, että se olisi varmaa, mutta se herättää epäilyksiä.
Kolme toisiinsa liittyvää ruumista ja hengenvaaraan joutunut pääepäilty.
Mitä ruiskeessa oli? Mistä tiedämme, ettei tämä jatku?
Vaikka se olisi vain sattumaa, eikö meidän pitäisi jututtaa häntä?
Ja tutkia kaikki vaihtoehdot?
Perhana.
Voitko poistua hetkeksi?
Ette saa leikellä häntä.
Minun Rayni ei ansaitse sitä.
Se oli henkirikos. Laki edellyttää ruumiinavausta.
Kuka se ruiskemies oli?
- Nikki? - Mitä?
Hän tuli tappamaan sinua, koska olet nähnyt tai tiedät jotain.
Minä pitäydyn perunamuussi-teoriassani.
Poikaystäväsi palkkasi vangin ryöstämään veljensä.
Ehkä hänen veljensä kosti kovemman kautta.
- Ehkä se ei ollut hänen veljensä. - Eli?
Seuratkaa rahoja. Enempää en sano.
Rahoja? Mitä rahoja?
Älkää nyt, on jouluaatto.
Poikani valvoo kotona peloissaan, koska hänen ukkinsa murhattiin.
"Seuratkaa rahoja."
Koevapautesi on peruttu. Sinut siirretään vankilaan.
Turvasäilöön, ei kestä kiittää.
Ruiske tutkitaan.
Veikkaisin, että valamiehistö tuomitsee sinut 10 minuutissa.
Löytyi sitä ruiskemiestä tai ei.
Pidätkö piirakasta?
Tuon sinulle piirakkaa pyhien jälkeen.
Voimme jutella Raystä. Mistä hän piti, millainen hän oli...
Kookosta.
Pidän kookospiirakasta, jonka päällä on suklaahiutaleita.
Suomennos: Petri Hautala www.sdimedia.com
Lastenlorun suomennos: Panu Pekkanen